Kɛ I Ngɛ Ha Kɛɛ?\nKANE NGƐ Abbey Abkhaz Abui Acholi Afrikaans Albanian Alur Amerika Mumuihi A Gbi Arabic Argentina Mumuihi A Gbi Armenian Assamese Attié Australia Mumuihi A Gbi Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Bolivia Mumuihi A Gbi Boulou Bulgarian Cakchiquel Cambodian Catalan Cebuano Chichewa Chile Mumuihi A Gbi Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Cinamwanga Cinyanja Colombia Mumuihi A Gbi Croatian Czech Damara Dangme Danish Dayak Ngaju Digor Drehu Dutch Ecuador Mumuihi A Gbi Edo Efik English Estonian Ewe Faroese Fijian Finland Mumuihi A Gbi Finnish Fon French Ga Galician Garifuna Georgian German Gokana Greek Guarani Gujarati Gun Guéré Haitian Creole Hausa Hebrew Herero Hiligaynon Hindi Hmong (White) Hungarian Hungary Mumuihi A Gbi Iban Ibanag Ibinda Igbo Iloko Indonesian Irish Isoko Italian Italy Mumuihi A Gbi Japan Mumuihi A Gbi Japanese Javanese Jula Kabuverdianu Kabyle Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisonge Kongo Konkani (Roman) Korea Mumuihi A Gbi Korean Kosraean Krio Kwangali Kwanyama Lamba Latvian Lenje Lhukonzo Lingala Lithuanian Lomwe Luganda Lunda Luo Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mexico Mumuihi A Gbi Mixe Mizo Mongolian Myanmar Nahuatl (Central) Nahuatl (Guerrero) Nahuatl (Huasteca) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigeria Pidgin Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Palauan Pangasinan Papiamento (Aruba) Papiamento (Curaçao) Paraguay Mumuihi A Gbi Persian Peru Mumuihi A Gbi Pidgin (Cameroon) Poland Mumuihi A Gbi Polish Ponapean Portuguese Portuguese (Portugal) Punjabi Punjabi (Shahmukhi) Quebec Mumuihi A Gbi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Romany (Macedonia) Cyrillic Romany (Southern Greece) Rotuman Runyankore Russia Mumuihi A Gbi Russian Rutoro Samoan Sangir Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spania Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tarascan Tatar Telugu Tetun Dili Thai Tlapanec Tojolabal Tongan Toraja Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Urdu Urhobo Uruund Uzbek Valencian Venezuela Mumuihi A Gbi Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nSANE BIMI 1\nKe o le bɔ nɛ o ngɛ ha kɛ níhi nɛ o heɔ yeɔ ɔ, lɔ ɔ maa ye bua mo konɛ o pee juɛmi nɛ da ke nihi ngɛ o nɔ nyɛe po.\nMo susu si fɔfɔɛ nɛ ɔ he nɛ o hyɛ: Karen ya okplɔɔ ngmɛmi ko sisi. Benɛ e su lejɛ ɔ, e sui hɛngmɛfia nyɔngma nɛ e nu nɛ nɔ ko bi lɛ ngɛ e se ke:\n“Mɛni o daa si ngɛ pee?”\nBenɛ Karen plɛ e he ɔ, e na kaa e huɛ Jessica hɛɛ dã kɛ tɔ enyɔ nɛ a bli nya. Karen na kaa a ji dã nɛ nya wa. Jessica ngɔ dã kɛ tɔ ɔ kake kɛ ha Karen, nɛ e de lɛ ke, “Piɔ lɛɛ tsa pi jokuɛ ji mo, tse o ma nyɛ ma je o hɛja bɔɔ?”\nKaren sume nɛ e ngɔ dã a, se e huɛ ji Jessica. Karen sume nɛ e huɛ ɔ nɛ susu kaa e li bɔ nɛ a jeɔ hɛja ha. Jehanɛ hu ɔ, Jessica ji yihewi nɛ a baa a je mi saminya a a kpɛti nɔ kake. Enɛ ɔ he ɔ, ke Jessica ngɛ dã nue ɔ, lɛɛ tɔmi ko be dã numi he mɔ. Karen de e he ke: ‘Tse enɛ ɔ lɛɛ dã kɛkɛ, pi tsopa yaya ko.’\nKe mo ji Karen ɔ, mɛni o maa pee?\nLoko o ma nyɛ maa pee juɛmi nɛ da ngɛ si fɔfɔɛ kaa kikɛ mi ɔ, e sa nɛ o le bɔ nɛ o ngɛ ha. O subai kɛ níhi nɛ o heɔ yeɔ ɔ nɛ maa tsɔɔ bɔ nɛ o ngɛ ha. Ke wa le jã a, wa be hae nɛ ni kpahi nɛ a tsɔɔ wɔ nɔ́ nɛ e sa kaa waa pee, mohu ɔ, wɔ nitsɛmɛ wa maa mwɔ wa yi mi kpɔ ngɛ níhi a he.—1 Korinto Bi 9:26, 27.\nMɛni o ma nyɛ maa pee konɛ mo nitsɛ o nyɛ nɛ o mwɔ o yi mi kpɔ ngɛ níhi a he? Kekleekle ɔ, e sa nɛ o nyɛ nɛ o ha sane bimihi nɛ nyɛɛ se nɛ ɔ a heto.\n1 MƐNI JI NÍHI NƐ I NYƐƆ PEEƆ?\nKe o le níhi nɛ o nyɛɔ peeɔ kɛ su kpakpahi nɛ o ngɛ ɔ, lɔ ɔ ma ha nɛ o ma ná kã.\nBAIBLO MI NƆ HYƐMI NƆ́: Bɔfo Paulo ngma ke: “Ke i li munyu tumi tete po, lɔ ɔ tsɔɔ we kaa i li nɔ́ ko nɔ́ ko.” (2 Korinto Bi 11:6) Akɛnɛ Paulo kase Ngmami ɔ saminya he je ɔ, e nyɛ nɛ e fĩ si benɛ nihi tu munyu kɛ si lɛ ɔ. Paulo ha we nɛ a munyu yaya a nɛ wo e kɔni mi nyu.—2 Korinto Bi 10:10; 11:5.\nMOO KPA O MI:\nMoo ngma níhi nɛ o le peemi.\nJehanɛ ɔ, moo tsɔɔ su kpakpa ko nɛ o ngɛ. (Kaa nɔ hyɛmi nɔ́ ɔ, anɛ o susuɔ nɔ he lo? o haa nɔ nɔ́ faa lo? a ma nyɛ maa fĩa kɛ fɔ o nɔ lo? o yeɔ o be nɔ lo?)\n2 MƐNI JI YE GBƆJƆMIHI?\nKe kɔsɔkɔsɔ ko he wa nɛ e nya kpemi he kake he wɛ ɔ, kɔsɔkɔsɔ ɔ ma nyɛ ma tsɔ, jã kɛ̃ nɛ ke o nyɛ we nɛ o ye o gbɔjɔmihi a nɔ ɔ, e ma nyɛ ma puɛ biɛ kpakpa nɛ o ngɛ ɔ.\nBAIBLO MI NƆ HYƐMI NƆ́: Paulo le e gbɔjɔmihi. E ngma ke: “Ngɛ ye tsui mi ɔ, i suɔ Mawu mlaa a saminya. Se i na kaa mlaa muno ko ngɛ ní tsue ngɛ ye nɔmlɔ tso ɔ mi. Mlaa nɛ ɔ kɛ nɔ́ nɛ ngɛ ye juɛmi mi ɔ yi kulaa. Nɔ́ nɛ ye juɛmi deɔ mi ke e da nɛ ma pee ɔ, i ya peeɔ nɔ́ kpa kulaa mohu. Yayami su nɛ ngɛ ye mi nɛ ɔ peeɔ mi nyɔguɛ.”—Roma Bi 7:22, 23.\nMOO KPA O MI: Mɛni gbɔjɔmihi lɛ e he hia nɛ o ye a nɔ?\n3 MƐNI OTIHI NƐ I KƐ MA YE HƐ MI?\nAnɛ o ma wo lɔle ko nɛ o ma de lɔle kudɔlɔ ɔ ke e kɛ mo nɛ hi si bɔlee kɛkɛ kɛ ya si benɛ pɛtloo maa ta lɔle ɔ mi lo? Juɛmi be mi kaa o maa pee jã, nɛ o maa ye hiɔ yaka gu hulɔ!\nMɛni wa kaseɔ ngɛ enɛ ɔ mi? Ke o kɛ otihi ma o hɛ mi ɔ, o be lalaalo woe ngɛ je ɔ mi kɛkɛ. O maa le nɔ́ pɔtɛɛ nɛ e sa kaa o pee, kɛ blɔ nya nɛ ke o to ɔ, o ma nyɛ ma tsu jamɛ a nɔ́ ɔ he ní.\nBAIBLO MI NƆ HYƐMI NƆ́: Paulo ngma ke: “Fo nɛ i ngɛ tue nɛ ɔ, i ngɛ tue tɛɛ kɛ yaa nyagbe.” (1 Korinto Bi 9:26) Paulo wui lalaalo ngɛ je ɔ mi, mohu ɔ, e kɛ otihi ma e hɛ mi, nɛ e pee níhi nɛ ma ha nɛ e su jamɛ a oti ɔmɛ a he.—Filipi Bi 3:12-14.\nMOO KPA O MI: Moo ngma otihi etɛ nɛ o maa suɔ nɛ o su he ngɛ jeha nɛ ma a mi ɔ.\n4 MƐNI JI NÍHI NƐ I HEƆ YEƆ?\nKe o baa o je mi saminya nɛ o pɛtɛ o hemi kɛ yemi ɔ he wawɛɛ ɔ, o maa hi kaa tso ko nɛ e sipoku sɛ zu mi kɛ ya tsitsaa nɛ e nyɛɔ daa kɔɔhiɔ nguahi a nya\nKe o yi mi peeɔ mo enyɔɔnyɔ ɔ, o be nyɛe maa pee juɛmi. O maa pee o ní kaa akpasi aloo agama, nɛ o maa hi o su tsakee konɛ o nyɛ nɛ o kɛ o juami bi nɛ bɔ. Ke o peeɔ jã a, lɔ ɔ tsɔɔ kaa o li bɔ nɛ mo nitsɛ o ngɛ ha.\nSe ke o daa níhi nɛ o heɔ yeɔ ɔ a nɔ kɛ peeɔ nɔ́ tsuaa nɔ́ ɔ, o maa ya nɔ maa ba o je mi saminya ngɛ níhi nɛ nihi maa pee tsuo se.\nBAIBLO MI NƆ HYƐMI NƆ́: Eko ɔ, benɛ gbalɔ Daniel ye kɛ je jeha 13 kɛ yaa a nɛ e “mwɔ e yi mi kpɔ” kaa e maa ye Mawu mlaahi a nɔ. E ngɛ mi kaa a ngɔ lɛ kɛ je e weku li a he lɛɛ, se e ma e juɛmi nya si kaa e maa pee jã. (Daniel 1:8) Jã nɛ e pee ɔ ha nɛ e ye e siwo ɔ nɔ. Daniel tsu níhi nɛ e he ye ɔ nya ní.\nMOO KPA O MI: Mɛni ji níhi nɛ o heɔ yeɔ? Kaa nɔ hyɛmi nɔ́ ɔ: Anɛ o he Mawu ye lo? Ke jã a, lɛɛ mɛni he je? Mɛni he je nɛ o ngɛ nɔ mi mami kaa Mawu ngɛ ɔ?\nAnɛ o he ye kaa ke waa kɛ Mawu mlaahi nɛ kɔɔ je mi bami he ɔ tsuɔ ní ɔ, wɔ nitsɛmɛ wa náa he se lo? Ke jã a, mɛni he je?\nAnɛ o maa suɔ nɛ o pee kaa ba nɛ nɔ zugba nɛ kɔɔhiɔ nyafii po fiaa lɛ kɛ yaa kɛ baa kɛkɛ lo, aloo o maa suɔ nɛ o pee kaa tso nɛ ma nyɛ maa da kɔɔhiɔ ngua po nya? Yaa nɔ nɛ o ba o je mi saminya, nɛ o maa pee kaa jamɛ a tso ɔ. Lɔ ɔ maa ye bua mo konɛ o nyɛ nɛ o ha sane bimi nɛ ji, Kɛ i ngɛ ha kɛɛ? ɔ heto.\nMoo hyɛ otihi etɛ nɛ o ngma ngɛ sane bimi 3 ɔ sisi ɔ. Jehanɛ ɔ, moo ngma nɔ́ kake nɛ o ma nyɛ maa pee ngɛ nyɔhiɔ nɛ ɔ mi konɛ o nyɛ nɛ o su oti ɔmɛ eko tsuaa eko he.\nNihewi Kɛ Yihewi Biɔ Ke—Mɛni I Kɛ Ye Wami Maa Pee?